google/wiki40b huggingface dataset:
Morten Strømsodd

Utdannelse og praksis

Etter grunnleggende yrkesfaglig utdannelse ved Hønefoss videregående skole 1993-1994, Namdals folkehøgskole 1994-1995 og Verdal videregående skole 1995-1996 studerte han akt og portrett ved Charles H Cecils Studios i Firenze, Italia 1997-1998 og 2001, samt tredje år ved Oslo tegne- og malerskole 1999-2000. 
Strømsodd maler lokale landskap og interiører, portretter og stilleben. Han har fra midten av 90-tallet foretatt mange studieopphold i Europa og Norge for å studere fortidens mestre og malerteknikker. I senere arbeider er hans behandling av lyset i motivene spesielt fremtredende. Han maler ofte portretter og stilleben i en tradisjon med røtter i renessansens teknikk og formspråk. Blandt Morten Strømsodds mest særpregede bilder er det et kjennetegn at han tar opp urgamle og evige esoteriske tema. Disse maleriene er med sin dype symbolikk spennende å betrakte, men samtidig krevende å tolke.

Innkjøp, utsmykninger og oppdrag

Strømsodds bilder er kjøpt inn av flere offentlige institusjoner, for bruk i offentlige rom og av private. 
I 2005 fikk Morten Strømsodd i oppdrag å fullføre et maleri av Oppstandelsen i Lunder kirke. En rekke malerier var funnet på kirkeloftet under restaureringsarbeider i kirken og var i svært dårlig forfatning. De ble restaurert og satt i ramme, for siden å bli plassert på kirkeveggene. Anders Bugge mener at de kunne stamme fra siste halvdel av 1700-tallet, men kunstner(ne) er ukjente.  Motivene omfatter kjente faser fra Kristi liv, men Oppstandelsen manglet. Strømsodds bilde henger nå på sørveggen i skipet, der det kompletterer rekken av malerier om Kristi liv.

Utstillinger

Morten Strømsodd har hatt arbeider ved en rekke utstillinger i fra ca 1995 og har blant annet deltatt flere ganger i Kunst Rett Vest.
Revisorskolen i Tromsø

Revisorskolen i Tromsø er en tidligere skole for revisorutdanning. Skolen ble etablert i Tromsø ca. 1975, og var eid og drevet av Siviløkonomforeningen i Troms og Finnmark.
Skolen ble etablert i samarbeid med Nordland distriktshøgskole, og samarbeidet også med Norges Handelshøyskoles kursvirksomhet om det faglige innholdet. Skolen hadde mellom 15 og 30 elever i hvert kull. Den leide lokaler ulike steder i Tromsø. Skolen flyttet til Harstad i 1984 eller 1985, og ble i 1986 overtatt av staten og ble en del av den nye Høgskolen i Harstad.
Farouk Ben Mustapha

Landslaget

Han ble tatt ut i Tunisias tropp til VM i fotball 2018 i Russland.
Paulus og Senecas brevveksling

Paulus og Senecas brevveksling er et apokryfisk skrift fra oldkirken, trolig skrevet på latin av en ukjent forfatter en gang mellom 350 og 390, og med urette utgitt for å være en brevveksling mellom apostelen Paulus og den samtidige romerske filosofen og keiserrådgiveren Seneca den yngre (4 f.Kr.-65 e.Kr).
Verket består av 14 brev; 14 skal angivelig være fra Seneca og 6 fra Paulus. De inneholder ingen originale tanker eller oppsiktsvekkende teologiske utsagn, men derimot mange høflighetsfraser og retoriske stiløvelser. Verket er antagelig skrevet «ut fra et ønske om å koble sammen to sentrale figurer innen kristen og hedensk moraltenkning, og ikke minst å innlemme Paulus i filosofenes flokk».
Brevene omtales av Hieronymus i år 392, og kjennes i mange håndskrifter, med noen innebyrdes forskjeller. Brevene var populær lesning i senantikken og middelalderen. Erasmus av Rotterdam (1466–1536) ga den endelige dom at teksten måtte være et falsum. Teksten er oversatt til norsk i antologien Tidligkristne apokryfer, 2011.
Fruktemne

Arr

Arrets oppgave er å fungere som feste for pollenkorn. Det er stor variasjon i arrets utforming.

Plasentasjon

Plasentasjon beskriver hvordan frøemnene er plassert i fruktknuten. Dette er viktig i forståelse av evolusjonshistorie og viktige karakterer i klassisk systematikk. Vanlige plasentasjoner er laminal, sub-marginal, sentralvinkelstående, parietal, fri sentral og basal.
Harquahala gasskraftverk

Harquahala gasskraftverk er et  gasskraftverk  i delstaten Arizona i USA. Det har en installert produksjonskapasitet på 783 MW, fordelt på 3 turbiner. Dette er et av delstatens større kraftverk målt etter effekt. Anlegget ble påbegynt omkring 2000 og stod ferdig i 2004. Brenselkilden er naturgass.
Ahmed Khalil (1994–)

Landslaget

Han ble tatt ut i Tunisias tropp til VM i fotball 2018 i Russland.
Agrypnus

Utseende

Middelsstore, nokså brede, mørke smellere, gjerne mer eller mindre skjellkledte. Kroppen er tett kledt med lyse, matte skjell. Antennene er trådformede og nokså korte. Pannen har en påfallende tverribbe.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er vidt utbredt i den Gamle verden og forekommer også i Nord-Amerika.
Kristen Cecilius Krøger Johansen

Kristen Cecilius Krøger Johansen (født 1866 i Kristiansand) var Social-Demokratens første betalte redaktør.
Cup of Excellence

Cup of Excellence (CoE) er en non-profit organisasjon som arbeider med å øke fokus på kvalitesfokuset på kaffe som råvare. Den ble etablert i 1999 og hadde som formål å hjelpe kaffeprodusentene med å oppnå bedre priser for avlingene deres. Organisasjonen er idag etablert i landene Bolivia, Costa Rica, El Salvador, Honduras, Nicaragua, Brasil, Colombia og Guatemala) i Latin-Amerika.
Organisasjonen driver hovedsakelig med kaffeauksjoner, der kaffen som auksjoneres bort, velges ut gjennom konkurranser internt i landene CoE er representert. Kaffeprodusenter som får sine avlinger tatt opp til auksjon, vil få 85% av salgsprisen og i de aller fleste tilfeller få svært godt betalt for kaffen i forhold til markedspriser. Auksjonene gjennomføres i realtid over Internett.
Australian Open 1984

Australian Open 1984
Utmerkelsesordenen (Belize)

Utmerkelsesordenen (engelsk: Order of Distinction) er en belizisk orden innstiftet i 1991. Den rangerer som nummer den tredje og siste i landets ordensvesen, etter Nasjonalheltens orden og Belize-ordenen. Generalguvernøren er ordenskansler.
Ordenen reguleres av National Honours and Awards Act, først vedtatt 16. august 1991.

Inndeling

Utmerkelsesordenen har én klasse.

Insignier

Ordenstegnet for Utmerkelsesordenen består av et ordensbånd som bæres skrått over brystet fra skulderen og ned til hoften. Båndet er lyst blått, med kantstriper i blått, rødt og blått. Et ordenstegn påsettes høyt oppe på båndet.

Tildeling

Utmerkelsesordenen tildeles for fremragende innsats for Belize eller det internasjonale samfunn. Tildeling skjer ved ordenskansleren, som handler etter råd fra en ordenskomite.
Hans Petter Martinsen

Boksing

Hans Petter Martinsen vokste opp i Hammerfest i en familie der faren var alkoholisert og voldelig, og familien levde av morens strøjobber og sosialkontoret. Han ble del av en liten bokseklubb på hjemstedet der det viste seg at han hadde talent for sporten. 21 år gammel flyttet Martinsen med sin kone til Oslo for å komme seg videre i boksekarrieren. Det første året han stilte seriøst i NM endte med sølv. De tre påfølgende årene 1984, 1985 og 1986 vant han gull. I 1984 vant han kongepokal. I 1988 møtte han det danske OL-håpet og storfavoritt Niels H. Madsen i finalen i 81 kilos-klassen i det nordiske mesterskapet i Roskilde. Med et velrettet slag vant Martinsen på knockout i første runde. Kampen som kronet ham som nordisk mester ble den siste i idrettskarrieren.

Torpedo

På dagtid livnærte Martinsen seg som blikkenslager og jobbet også noe som dørvakt. Da han sammen med en bekjent som var pengeinnkrever, oppsøkte en restauranteier som ikke ville gjøre opp for seg etter en blikkenslagerjobb, oppdaget Martinsen at han hadde anlegg for pengeinnkreving. Han ble involvert i det kriminelle miljøet rundt Tveitagjengen. 
Dopet og livsførselen i det kriminelle miljøet endret Martinsens karakter. Fra 1993 til 1997 levde hans daværende kone og to barn i hva de har beskrevet som et mareritt, inntil de flyktet for livet under politiets Kode 6 - den strengeste formen for hemmelig adresse. Familien har i etterkant rettet kritikk mot politiet for at de ikke ble beskyttet mot Martinsen.
I 1999 ble Martinsen stukket ned på en kafé ved Karl Johans gate under et møte med to utenlandske kriminelle som hadde planer om å ta livet av ham. Med en kniv under bordet ble pulsåren i lysken hans skåret over. Til tross for livstruende skade ble livet hans reddet på legevakten.

Religiøs overbevisning

Under soningen av en av sine to fengselsdommer leste Martinsen Det nye testamente. Samtidig som han på egen hånd avruset seg fra sin avhengighet til narkotika, forsøkte han å leve etter bibelen. Martinsen hevder selv at han i denne perioden opplevde episoder der Jesus åpenbarte seg for ham. Troen på Jesus ga livet hans en ny retning. Siden har han dedikert livet sitt til å forkynne bibelens ord rundt omkring i Norge og advare ungdom mot narkotika,i 2019 har han for Norsk Narkotikapolitiforening startet  som foredragsholder med påstander som at hasj forgifter kroppen, setter seg på hjernen og eneste «renselse» er Jesus. Først da kommer moralen tilbake igjen.   Han har igjen kontakt med familien og stilt opp for Landsforeningen for voldsofre, blant annet ved å beskytte folk under rettssaker. Martinsen har også startet sin egen kristne motorsykkelklubb, Doulos.
Kimry

Historie

Kimry ble første gang nevnt i dokumenter i 1546, som en travel skomaker- og handelslandsby på Volgas venstre bredd. Den delen av Kimry som ligger på høyre bredd, kjent som Savjolovo begynte først å vokse i 1901, da en jernbane knyttet den til Moskva. Kimry fikk innvilget bystatus i 1917. Mange gamle trebygninger og kirker finnes fremdeles i Kimry.
Erick Davis

Landslaget

Han ble tatt ut i Panamas tropp til VM i fotball 2018 i Russland.
José Pedro Santos

Karriere

Han har spilt for Palmeiras, Kawasaki Frontale, Botafogo, Cerro Porteño, Libertad og Grêmio.
Ringsaker Pinsemenighet

Ringsaker Pinsemenighet ble selvstendig i 2005 etter ca. tjue år som utpost for Filadelfia Hamar. Elen og Jonny Borge ble forstanderpar. Ellers satt Per Arne Gustavsen, Petter Ludvig Pettersen og Willy Arman Syvertsen i ledelsen. 
Ved dannelsen av menigheten ble det lagt inn en liste med påmelding om de som ønsket å tillegge seg menigheten og 48 stykker meldte seg på. I dag  teller menigheten ca. 80 medlemmer pluss tilhørige. 
Menigheten har en utadrettet virksomhet i nærmiljøet, den støtter arbeid i Ukraina ved Halvard  Hasseløy og lønner en pastor i Ukraina.
Husaby

Husaby er et sted i Skaun kommune hvor det ligger et gårdsanlegg med gamle kirkeruiner.  Einar Tambarskjelve bodde her.
Det er lite igjen av den opprinnelige gården, men man kan se omrisset av den gamle gårdskirka som ble bygd ca. år 1040. Ruinene står igjen og viser hvor kirka lå. Ved siden av er det reist en bauta til minne om Einar Tambarskjelve.
I middelalderen var Husaby, på om lag 3000 mål, det største av det jordegodset som erkebispen hadde i Skaun. Rike gravfunn tyder på at gården har vært sete for storfolk og høvdinger helt siden vikingtida.
Husaby er kanskje mest kjent fra Sigrid Undsets roman om «Kristin Lavransdatter». Romanfiguren «Kristin» bodde her sammen med sin husbond «Erlend». 
Hvert år arrangeres kulturarrangementet Kristin på Husaby i Skaun, med blant annet teaterforestillinger, litteraturseminar, turmarsj, utstillinger, kirkekonserter og økumenisk gudstjeneste.
Ross (1983)

Ross er det tredje soloalbumet til Diana Ross som utgitt på RCA. Albumet må ikke forveksles med et annet album med samme navn Ross, utgitt i 1978. Fem av de åtte sangene ble produsert av Gary Katz og Ray Parker med Ross. Også Michael McDonald fra Steely Dan bidro som låtskriver, og korist. 
Albumet nådde 32.-plass på Billboard-listen.

Mottakelse

Samme året som platen kom ut, hadde Ross møtt stor kritikk for sin framføring under den TV-sendte feiringen av Motowns 25-årsjubileum da hun angivelig skal ha dyttet Supremes-medlemmet Mary Wilson, og forhindret henne fra å snakke i mikrofonen. Senere holdt Ross en spektakulær konsert i New Yorks Central Park for 800 000 mens regnet sprutet ned. Konserten ble avlyst, og Ross var tilbake dagen etter. 
Konsertene var til inntekt for Diana Ross-lekeplassen i parken, men kostnadene for de begge konsertene ble høyere enn ventet, og pressen slaktet forsøket. Albumet led antakeligvis av det dårlige omdømme, og kritikerne kalte albumet kaldt. Allmusic ga albumet en 1'er, og Ross ble det første albumet fra Ross som ikke solgte til gull.
Skálabotnur

Skálabotnur (IPA: [ˈskɔalaˌbɔtnʊɹ]), eller Skálafjørður (dansk: Skålefjord), er en bygd på Færøyene. Skálabotnur ligger innerst i Færøyenes lengste fjord, Skálafjørður på Eysturoy. Den 1. januar 2015 hadde Skálabotnur 106 innbyggere.
Skálabotnur er første gang nevnt skriftlig i 1630, men arkeologiske utgravninger viser at stedet har vært bebygd tidligere. En østlig grend i Skálabotnur var opprinnelig en niðursetubygd på utmarken til Syðrugøta. Bygden har bensinstasjon med kiosk og kafé. Det vekkelseskristne forsamlingshuset Keldan ble opprettet i 1987 og nybygd i 2004.
Med innføringen av det lokale selvstyret i 1872 var Skálabotnur en del av Eysturoyar prestagjalds kommuna. I 1896 ble sognet Sjógv utskilt som egen kommune. Etter at Skáli ble utskilt fra Sjógv som eget sogn i 1940, ble Skáli egen kommune i 1952. Skáli ble innlemmet i kommunen Runavík i 2009. Den østlige grenden i Skálabotnur som tilhører Gøta sogn, ligger i Eysturkommuna.
Bilbaos metro

Bilbaos metro (metro bilbao) er en undergrunnsbane i Bilbao i Spania. Pr. juni 2010 består systemet av 2 linjer med 38 stasjoner  fordelt på 40 km med spor (meterspor). De nåværende linjene er lagt ut i en "Y" form. Systemet har overganger til trikk, pendertog, buss og tog.
Systemet var den fjerde undergrunnsbanen i Spania (etter Madrid, Barcelona og Valencia). Arkitektarbeidet ved metroen har vært utført av den britiske arkitekten Norman Foster.
I 2007 hadde metroen 86 millioner passasjerer noe som tilsvarer 126 turer pr. innbygger i Bilbao.

Utvidelser

Linje 3 er under bygging og er planlagt å åpne i 2012 . Utvidelser av de eksisterende linjene (1 og 2) med to nye stasjoner er også under bygging og er forventet ferdig i løpet av 2010 
I tillegg er Linje 4 og 5 på planleggingsstadiet.

Design

Stasjonsinngangene er laget av glass og blir kalt fosteritos etter arkitekten Norman Foster som designet dem. Stasjonsområdet med plattformene er bygget som store haller noe som gir mye rom. Billettområdet befinner seg i en halvetasje over plattformene.
I 1998 vant Sarriko metrostasjon Brunelprisen for jernbanedesign.
Seiling under Asialekene 1982

Seiling under Asialekene 1982. Seiling var en av flere sporter under de niende Asialekene som ble arrangert i New Delhi i India. Det var tredje gangen som seiling var med på programmet i Asialekene. Det ble konkurrert i fire ulike klasser. Regattaene ble avviklet i perioden 21. til 27. november 1982 i Arabiahavet nær Mumbai. Pakistan ble beste nasjon med to gullmedaljer foran Japan og India med en hver.
Den norske Jordmorforening

Den norske jordmorforening er et frittstående fagforbund for jordmødre i Norge, etablert i 1908. Foreningen ivaretar medlemmenes lønns og arbeidsvilkår og skal blant annet bidra til og påse at jordmortjenesten er å tråd med offentlige krav.
Foreningen er ikke medlem av noen hovedsammenslutning, men samarbeider med Akademikerne i tariffspørsmål.
Foreningen utgir Tidsskrift for jordmødre. Leder er Kirsten Jørgensen, gjenvalgt som ny leder i 2015.

Historie

Det var en reservelege ved fødselsstiftelsen i Oslo, N. A. Quisling, som i 1908 oppfordret jordmødrene til å samles i en forening. Jordmødrene var svært dårlig betalt, og de ville ha mer lønn. Det første kravet var en årslønn på 300 kroner, med lønnshopp på 100 kroner etter fem år, og ytterligere 100 kroner etter ti år. De fikk godtgjørelse for reisevei – i form av kilometergodtgjørelse for å gå.
William Kennedy Dickson

Bakgrunn

Dicksons far var James Waite Dickson, en kunstner, astronom og linguist som påstod han var direkte etterkommer av maleren William Hogarth og dommeren John Waite, mannen som dømte king Karl I av England til døden. Moren, Elizabeth Kennedy-Laurie Dickson, var en begavet musiker som var i slekt med Lauriene fra Maxwellton (udødeliggjort i balladen Annie Laurie), hertugen av Atholl og huset Stuart.
Etter farens død vendte familien tilbake til London mot slutten av 1870-årene. Det tok Dickson kontakt med den amerikanske oppfinner Thomas Alva Edison, i håp om en ansettelse ved hans laboratorier i Menlo Park i New Jersey. Edison avslo. Men da familien utvandret til USA i 1881, ble Dickson likevel ansatt i 1883 av Edison. Etter få uker var han blitt en av hans viktigste assistenter.

Oppfinner

Dicksons oppfinnelse, Kinetoscope, var enkel. En remse med bilder passerer foran en opplyst linse og bak et roterende hjul. Edison så ikke på den som en viktig oppfinnelse i seg selv, men han tenkte at den kanskje kunne hjelpe til med å fremheve fonografen.
7. januar 1894 fikk Dickson et patent for film med levende bilder. Rett etterpå, etter mye diskutering med Edison og en annen kollega, Jonathan Campbell, gikk Dickson over fra å bruke film med en bredde på 19 mm med perforeringer på en side til den mer stabile 35 mm-filmen med perforeringer på begge sider. Edison så ikke noen grunn til å forandre på oppfinnelsen slik at den kunne bruke den større filmen, men Dickson og Campbell mente at det var avgjørende for at den skulle overleve.
Dagens standard er fremdeles 35 mm-film med perforeringer på begge sider. I 1895 forlot Dickson Edison for å starte American Mutoscope and Biograph Company før han returnerte for godt til Storbritannia i 1897 for å jobbe der.
Dickson filmet pave Leo XIII.
Bærum skolehjem

Bærum skolehjem er et av flere navn på institusjonen. Alternative navn er Det søndenfjeldske mildere skolehjem for forsømte piger, Bærum offentlige skole og Bjerketun.

Historikk

Det søndenfjeldske mildere skolehjem for forsømte piger ble opprettet i 1900. Skolehjemmet var frem til april 1902 lokalisert til gården Vegger i Tomter (Østfold), hvoretter det ble flyttet midlertidig til Valstadbråten i Skedsmo. Våren 1904 overtok skolehjemmet bygningene etter tidligere Asker seminar i Sandvika, Bærum. En særavdeling for vanskeligstilte barn åpnet i 1919, og en egen barneavdeling i 1929. Elevene var således fordelt på tre hjem/avdelinger. I 1953 var dette barneavdelingene Bjerkely, hovedavdelingen Bjerketun og særavdelingen Granum.
Skolehjemmets offisielle navn ble etter flyttingen til Bærum endret til Bærum skolehjem. Fra årene like etter okkupasjonen og frem til 1. januar 1954 bar skolen navnet Bærum offentlige skole. I forbindelse med at skolen 1. juli 1953 var underlagt Sosialdepartementet som verneskole for barn og unge med tilpasningsvansker, skiftet den navn til Bjerketun offentlige skole.
Tidligere sorterte skolen under Kirke- og undervisningsdepartementet (direktoratet for skolehjem/ spesialskoler). Fra 1953 hadde Bjerketun felles styre med en annen verneskole: Foldin offentlige verneskole.
Bjerketun offentlige skole ble nedlagt i 1962, men gjenåpnet i 1964 (på grunnlag av lov om psykisk helsevern av 28. april 1961), under navnet Bjerketun skole, et åpent og frivillig behandlingshjem. Skolen ble fylkeskommunal i 1978.
Statsarkivet i Oslo oppbevarer arkivmateriale etter skolen fra perioden 1900-1962. Siden Barnevernet i Bergen sendte barn til denne institusjonen kan det opplysninger om plassering av barn også finnes i arkivene etter barnevernsnemnder og sosialkontorer i Bergen Byarkiv.
Nordlig klodøgnflue

Utbredelse

Grønnøyet klodøgnflue finnes helt nord i Nord-Amerika og Europa, muligens litt østover i Asia. Finnes i Norge, men er bare registrert i Troms.

Voksne (imago)

Kroppen er 10-12 millimeter lang. Kroppen er grå eller litt oliven på farge. Vingene er trekantet og holdes rett opp og ut fra kroppen i hvile. Lengst bak på bakkroppen er det to haletråder (cerci). Den ligner grønnøyet klodøgnflue, som er vanligere og registret fra alle norske fylker.

Nymfer/larver

Nymfene er mellom 10-12 millimeter lange. Gjellene er enkle, avrundet og asymmetriske. De har en lang og tynn klo på det andre og tredje beinpar.

Levevis

Nordlig klodøgnflue finnes i rennende ferskvann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. I Norge har den vanligvis et nymfestadium på 2 år. 
Nordlig klodøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadium kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Bitterfissen Bethany

Bitterfissen Bethany var en dansk anonym blogger som i høsten 2011 i Danmark ble kjent for sin skarpt debatterende tone i mediene. Bloggeren er siden fremstått med sitt fulle navn. 
Bethany blogger som en enslig mor til flere barn, deriblant et adoptert. Hun drikker gjerne en Fernet Branca på den lokale bodega såvel som hjemme, og forsøker ikke å legge skjul på sine evt. hukommelsestap. Hun går heller ikke av veien for amorøse affærer i ny og ne. 
Bethany er blitt særlig kjent for å sparke til personer – ikke minst til medsøstre – som i hennes øyne sparker nedad samtidig som de dyrker selvtilfredshet, kynisme, spelt, zumba, designmøbler og egoisme. Det danske forlaget Turbulenz utga hennes bok En bitterfisses bekendelser den 29. februar 2012. Avisen Politikens journalist Bettina Heltberg omtaler den som tabubelagt barnslighet, og forbigår den med 0 hjerter av 6 mulige. Siden er bloggeren fremstått med sitt fulle navn; Jeanett Veronica Hindberg (født 1972). I 2014 utkom hennes andre bok PS. Trænger til flødeskum (og diller). En næsten sandfærdig dagbog, på forlaget Turbine.
Helge Gudmundsen

Helge Gudmundsen er kåsør og foredragsholder, og stifter og trener for Flatås Lions. Gudmundsen er bl.a. kjent fra NRK som ansvarlig for andakten på NRK P1, salmer til alle tider og salmeboka minutt for minutt i 2014.
Nes kirkeruin

Restaurering og bevaring

Kirkeruinenes første konserveringsarbeid ble påbegynt i 1924, og de er senere blitt reparert og konservert flere ganger.
Fra 2005 og noen år framover, vil kirkeruinene være helt eller delvis avstengt på grunn av et større konserveringsarbeid.

Nes kirkeruinene inngår i Nes samlinger. Et klokketårn ble innviet i 2010 bekostet og reist av Årnes Rotaryklubb ()